
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul la proiectul de Lege pentru ratificarea Acordului dintre Guvernul României şi Guvernul Statului Qatar privind transporturile aeriene, semnat la Bucureşti la 26 iulie 1993, transmis Comisiei pentru industrii şi servicii pentru dezbatere şi avizare în fond cu nr.531 din 27 septembrie 2001.



La întocmirea raportului, comisia a avut în vedere avizele transmise de:

· Consiliul Legislativ;

· Comisia pentru politică externă;

· Comisia juridică, de disciplină şi imunităţi.

În raport de obiectul şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile          

RAPORT

asupra proiectului de Lege pentru ratificarea Acordului dintre Guvernul României şi Guvernul Statului Qatar privind transporturile aeriene,

 semnat la Bucureşti la 26 iulie 1993


În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată în fond cu proiectul de Lege pentru ratificarea Acordului dintre Guvernul României şi Guvernul Statului Qatar privind transporturile aeriene, semnat la Bucureşti la 26 iulie 1993, trimis cu adresa nr.531 din 27 septembrie 2001.



Proiectul de lege a fost adoptat de Senat în forma prezentată de Guvern în şedinţa din 20 septembrie 2001.


Proiectul de lege are drept scop ratificarea unui Acord internaţional care să contribuie la dezvoltarea transporturilor aeriene dintre cele două state, la acordarea reciprocă a dreptului de survol, de escală şi de îmbarcare/debarcare de pasageri, bagaje, mărfuri şi poştă în trafic internaţional precum şi la protejarea securităţii aeronavelor împotriva actelor ilicite, în conformitate cu convenţiile internaţionale.



În ceea ce priveşte propunerile Consiliului Legislativ privind unele modificări în conţinutul Acordului şi având în vedere că acestea pot fi făcute numai după ratificarea acestuia, Comisia pentru industrii şi servicii a hotărât ca Ministerul Lucrărilor Publice, Transporturilor şi Locuinţei, să facă intervenţiile corespunzătoare la autorităţile competente din Qatar pentru convenirea modificărilor conform avizului Consiliului Legislativ.



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a examinat proiectul de lege în şedinţa din 9 octombrie 2001, şi a hotărât, cu majoritate de voturi, avizarea favorabilă a proiectului de lege în forma adoptată de Senat.

În raport de obiectul şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile

Expert,

Daniel Bădina

